Ne čudim se mraku ni oblaku
<center>
Ne čudim se mraku nit oblaku,
nit Vrbasu što se često muti,
već dragome što se na me ljuti,
jer sam drugog okom pogledala. 

Ako sam ga okom pogledala,
ja ga nisam srcem sevdisala;
ako sam ga srcem sevdisala,
ja ga nisam u dvore uvela;
ako sam ga u dvore uvela,
ja mu nisam bijelo lice dala;
ako sam mu bijelo lice dala
i njemu sam dosta ostavila.

Izvor: Isaković, Alija (1990). Biserje: Antologija muslimanske književnosti (2. izdanje). Opatija: IRO "Otokar Keršovani". </center>
Bošnjačke epske i lirske narodne pjesme